
  Līgums Nr. 48/2025/2-14
                Dezinfekcijas līdzekļu piegāde un piegāde

Cēsīs, 
 Datums skatāms laika zīmogā       

Sabiedrība ar ierobežotu atbildību „CĒSU KLĪNIKA”, reģistrācijas Nr. 44103057729, juridiskā adrese: Slimnīcas iela 9,  Cēsīs, Cēsu novads,  LV – 4101, tās  valdes priekšsēdētājas Ingūnas Liepas personā, kura rīkojas uz  statūtu un valdes reglamenta  pamata, kas saskaņots ar  23.10.2024 dalībnieku sapulces lēmumu (protokols Nr. 3), turpmāk  tekstā - Pasūtītājs, no vienas puses, un 
SIA “AMRID”, reģistrācijas Nr. 40103271732, juridiskā adrese: Ūnijas iela 12, Rīga, LV-1084, tās valdes locekļa  Mārtiņa Meldrāja personā,  kurš rīkojas uz statūtu pamata, (turpmāk – Piegādātājs), no otras puses, (turpmāk abi kopā saukti par Līdzējiem, katrs atsevišķi – Līdzējs), pamatojoties uz Pasūtītāja organizētā iepirkuma “Dezinfekcijas līdzekļu iegāde un piegāde” identifikācijas Nr. CK 2025/3/AK (turpmāk – Iepirkums) rezultātiem, noslēdz šādu līgumu (turpmāk – Līgums):

1. Līguma priekšmets
1.1. Pasūtītājs uzdod un Piegādātājs apņemas pārdot un piegādāt dezinfekcijas līdzekļus (turpmāka – Preces) Pasūtītājam,  atbilstoši tehniskās specifikācijas (Līguma 1. pielikums)  prasībām iepirkuma priekšmeta daļā  Nr.5 , Līguma 1.2. punktā norādītajā preču piegādes vietā, kā arī atbilstoši Latvijas Republikā spēkā esošo normatīvo aktu prasībām un šī Līguma noteikumiem un prasībām.
1.2. Piegādātājs piegādā Preci Pasūtītāja norādītajā adresē: Slimnīcas iela 9, Cēsis, Cēsu novads un norādītajās telpās, savukārt Pasūtītājs to pieņem atbilstoši Līguma noteikumiem. Piegādes apjoms un termiņi iepriekš saskaņojami ar Pasūtītāja atbildīgo personu. 
1.3. Iepērkamās Preces apjoms var tikt precizēts, ņemot vērā Pasūtījumam šim nolūkam paredzētos finanšu līdzekļus. Pasūtītājs patur tiesības iepirkuma līguma laikā samazināt vai palielināt nepieciešamo Preču daudzumu.
1.4. Pēc  Pasūtītāja pieprasījuma bez papildus maksas jānodrošina ar rezerves dozatoriem. Jānodrošina to kvalitatīva darbība un bezmaksas nomaiņa bojājuma gadījumā produkta lietošanas laikā.
1.5. Pēc pieprasījuma bez maksas jānodrošina personāla apmācība dezinfekcijas līdzekļu lietošanā. 

2. Līguma summa un norēķinu kārtība
2.1. Par savlaicīgi un kvalitatīvi piegādātām Līgumā noteiktajām Precēm Pasūtītājs maksā Piegādātājam līgumcenu saskaņā ar  Līguma 1. pielikumā  noteiktajām  Preces cenām. 
2.2. Kopējā līgumcena par Precēm un to piegādi ir  5529,90   EUR (pieci tūkstoši pieci simti divdesmit deviņi eiro un 90 centi) bez pievienotās vērtības nodokļa (turpmāk – PVN). Papildus Līgumcenai Pasūtītājs maksā PVN 21% likmi - 1161,28 EUR ( viens tūkstotis viens simts sešdesmit viens eiro un 28 centi)  apmērā, kas kopā ar PVN ir  6691,18  EUR (seši tūkstoši seši simti deviņdesmit viens eiro un 18 centi). Piegādātājs apņemas necelt pretenzijas, ja Līguma darbības laikā Pasūtītājs nepasūta Preces par šajā Līguma punktā noteikto kopējo  līgumcenu. 
2.3. Līgumcenā ir ietvertas izmaksas, kas saistītas ar Preču iepakojumu, transporta izdevumiem, piegādi, nodokļiem, personāla apmācību,  izņemot pievienotās vērtības nodokli, un nodevas, kā arī visi iespējamie Piegādātāja izdevumi, kas nepieciešami Piegādātāja saistību izpildei Līguma ietvaros. 
2.4. Pasūtītājs samaksā Piegādātājam par piegādāto Preci 30 (trīsdesmit) dienu laikā pēc pavadzīmes-rēķina parakstīšanas, veicot pārskaitījumu uz Piegādātāja bankas kontu, kas norādīts Līgumā. Par samaksas dienu tiek uzskatīta diena, kurā Pasūtītājs veicis maksājumu.
2.5. Piegādātājs rēķinus sagatavo elektroniski, ievērojot normatīvajos aktos noteiktās prasības. Elektroniski sagatavots rēķins uzskatāms par saistošu Pasūtītājam, ja tas satur atsauci uz līgumu un norādi, ka tas sagatavots elektroniski un derīgs bez paraksta. Piegādātājs elektroniski sagatavoto rēķinu nosūta Pasūtītājam uz e-pasta adresi: rekini@cesuklinika.lv. 

3. Līguma darbības laiks un izpildes termiņi
3.1. Līgums stājās spēkā ar abpusējas parakstīšanas brīdi un ir spēkā līdz Līdzēju pilnīgai saistību izpildei.
3.2. Piegādātājs  apņemas pārdot un piegādāt Preces 36 (trīsdesmit sešus ) mēnešus no Līguma spēkā stāšanās dienas  vai līdz kopējās Līgumcenas  sasniegšanai, vai līdz saistību pilnīgai izpildei, vai līdz jauna atklāta konkursa izsludināšanas brīdim, ievērojot Līguma noteikumus.
3.3. Puses var vienoties par Līguma darbības pagarinājumu līdz jauna iepirkuma līguma noslēgšanai, ja par Līguma priekšmetu objektīvu iemeslu dēļ jaunas iepirkuma procedūras iepirkuma līgumu nav iespējams noslēgt līdz Līguma darbības beigām. 

3.4. Ja  Līguma darbības laikā Līguma 2.2. punktā noteiktā Līgumcena  nav sasniegta, Līgums tiek automātiski pagarināts bez atsevišķas rakstveida vienošanās līdz brīdim, kad tiek sasniegta Līguma 2.2. punktā noteiktā Līgumcena. 

4. Preces piegādes un pieņemšanas kārtība
4.1. Pasūtītāja pilnvarotā persona pasūtījumu veic elektroniski darba dienās no pl. 8.30 līdz 16.00 , nosūtot  pieprasījumu  uz Piegādātāja elektroniskā pasta adresi info@amrid.lv.  
4.2. Līdzēji vienojas, ka elektroniski sagatavotajiem un nosūtītajiem dokumentiem, kas minēti šī līguma 4.1. punktā ir juridisks spēks bez paraksta un tie ir izmantojami prasījuma tiesību nodrošināšanai. 
4.3. Līgumā paredzētās Preces piegāde notiek pasūtījuma dienai sekojošo 5 darba dienu laikā no 8.30 līdz 16.00, ar Piegādātāja transportu, un transporta izdevumus sedz Piegādātājs.
4.4. Piegādātajām Precēm ir jābūt attiecīgi iepakotām un marķētām, reģistrētām, nodrošinātām ar nepieciešamajiem izcelsmi, kvalitāti un nekaitīgumu apliecinošiem dokumentiem.
4.5. Piegādātās Preces daudzuma un kvalitātes pārbaudi veic abu pušu pilnvarotās personas Preces pieņemšanas brīdī. Pretenzijas, sakarā ar Preces kvalitāti Pasūtītājs var pieteikt 3 darba dienu laikā pēc Preces pieņemšanas.
4.6. Nekvalitatīva un bojāta Prece tiek izslēgta no apmaksas un atgriezta Piegādātājam, par ko tiek izdarīta atzīme preču pavadzīmē. Trūkstošā Prece arī tiek izslēgta no apmaksas. Piegādātājs atsūta jaunu pavadzīmi atbilstoši piegādāto preču nosaukumam un daudzumam.
4.7. Ja Pasūtītājs konstatējis Preces neatbilstību kvalitātes rādītājiem pēc preču pavadzīmes - rēķina parakstīšanas, bojājumus, kurus nevarēja konstatēt pieņemot Preci, tad Pasūtītājs sagatavo  Aktu un elektroniski nosūta uz Piegādātāja elektroniskā pasta adresi info@amrid.lv.  
4.8. Aktā minētās Preces Pasūtītājs neapmaksā, uzglabā un nodod Piegādātāja pārstāvim nākošajā preču piegādes reizē, izdarot par to atzīmi preču pavadzīmē - rēķinā. Piegādātājs par Preces atgriešanu izdara atzīmi, izdrukātā Aktā parakstoties.
4.9. Prece skaitās nodota Pasūtītājam ar brīdi, kad abu pušu pilnvarotie pārstāvji paraksta Preces  pavadzīmes. Pie paraksta jābūt tā atšifrējumam.
4.10. Piegādātājs izkrauj un novieto Preci Pasūtītāja attiecīgajā norādītā noliktavā.
4.11. Līgumā noteiktos termiņus Līdzēji ir tiesīgas mainīt tikai uz savstarpējas rakstiskas vienošanās pamata, ja tam piekrīt Pasūtītājs.
4.12. Uz katras Preces ir obligāts marķējums, instrukcijas, lietošanas apraksti latviešu valodā.
4.13. Līdz preces pieņemšanai visus riskus par preci uzņemas Piegādātājs. Ja Preces kvalitāte neatbilst prasībām, tad krava netiek pieņemta.

5. Līdzēju saistības un atbildība par līguma pārkāpumiem
5.1. Ja Piegādātājs kavē Preču piegādi norādītājā termiņā, tad Pasūtītājam ir tiesības piemērot Piegādātājam līgumsodu 0,1 % (nulle komats viens procents) apmērā no nepiegādātās Preču vērtības (ar PVN) par katru nokavēto piegādes dienu, bet ne vairāk kā 10 % no Līgumcenas (ar PVN).
5.2. Gadījumā, ja Piegādātājs neievēro Līgumā noteikto nekvalitatīvo Preču trūkumu novēršanas termiņu, Pasūtītājs ir tiesīgs piemērot Piegādātājam līgumsodu 0,1% (nulle komats viens procents) apmērā no piegādāto Preču vērtības (ar PVN) par katru nekvalitatīvo Preču apmaiņas nokavēto dienu, bet ne vairāk kā 10% no Līgumcenas (ar PVN).
5.3. Ja Piegādātājs nepilda Līgumu vai atsakās no tā izpildes, vai ja Līgums tiek pārtraukts Piegādātāja vainas dēļ, Piegādātājs maksā Pasūtītājam līgumsodu par Līguma neizpildi vai nepienācīgu izpildi 10 % (desmit procentu) apmērā no Līgumcenas (ar PVN).
5.4. Pasūtītājs maksā Piegādātājam līgumsodu 0,1 % (nulle komats viens procents) apmērā no savlaicīgi neapmaksāta rēķina par katru nokavēto dienu, bet ne vairāk kā 10% no Līgumcenas (ar PVN). 
5.5. Pasūtītājs ir tiesīgs ieturēt piemēroto līgumsodu, veicot rēķina samaksu, savukārt, ja līgumsods tiek piemērots Pasūtītājam, tad Pasūtītājs attiecīgo līgumsoda summu ieskaitot Piegādātāja norēķinu kontā, kas norādīts Līgumā.
5.6. Līgumsoda samaksa neatbrīvo no Līdzējus no pārējo Līguma saistību pienācīgas izpildes.

6. Nepārvaramas varas apstākļi
6.1. Līdzēji nav atbildīgi par daļēju vai pilnīgu Līguma saistību neizpildi, ko izraisa nepārvaramas varas apstākļi, kuri nevarēja tikt paredzēti un iestājušies no Līdzējiem neatkarīgu iemeslu dēļ. Pie nepārvaramas varas apstākļiem pieskaitāmi ugunsgrēki, zemestrīces, kara darbība, plūdi, valsts varas un pārvaldes institūciju lēmumi, kuru rezultātā Līguma izpilde nav iespējama.
6.2. Līdzējs, kurš nevar izpildīt savas Līgumā paredzētās saistības nepārvaramas varas  apstākļu dēļ,  3 (trīs) dienu laikā no minēto apstākļu iestāšanās rakstiski par to informē otru Līdzēju.


6.3. Līguma 6.1. punktā minēto nepārvaramas varas apstākļu iestāšanās gadījumā, Līgumā paredzēto saistību izpildes termiņi tiek pagarināti atbilstoši šo apstākļu darbības laikam.

7. Līguma grozīšana, papildināšanas un laušanas kārtība
7.1. Līgumu var papildināt, grozīt vai izbeigt, Līdzējiem savstarpēji rakstveidā vienojoties. Jebkuri Līguma grozījumi vai papildinājumi tiek noformēti rakstveidā, un kļūst par Līguma neatņemamām sastāvdaļām. Līguma grozījumi stāsies spēkā, kad abi Līdzēji to parakstījuši. Līguma grozījumi pieļaujami, ievērojot PIL 61. panta noteikumus. 
7.2. Līguma izpildes laikā var tikt veiktas Līgumcenas izmaiņas, kas pamatotas ar izmaiņām normatīvajos aktos, materiālu, kas nepieciešami Preču pārdošanā un piegādē, sadārdzinājumu / samazinājumu (ja attiecīgās patēriņa grupas inflācijas līmenis pārsniedz 5%) vai Preču apjomu izmaiņām.
7.3. Līgumcenas izmaiņas nedrīkst pārsniegt šādas robežas:
7.3.1. 50% (piecdesmit procentu) apmērā no Līgumcenas atbilstoši Publisko iepirkumu likuma 61. panta trešās daļas 2. un 3. punktā norādītajos gadījumos- Pasūtītājam nepieciešama tāda Preču piegāde, kas nebija iekļauta sākotnējā Iepirkumā,  un piegādātāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto aprīkojumu, pakalpojumiem vai iekārtām, vai piegādātāja maiņa radītu ievērojamas grūtības vai  iepirkuma līguma grozījumi ir nepieciešami tādu iemeslu dēļ, kurus pasūtītājs iepriekš nevarēja paredzēt;
7.3.2. 10% (desmit procentu) apmērā no Līgumcenas Publisko iepirkumu likuma 61. panta piektās  daļas otrajā punktā  norādītajos gadījumos- Iepirkuma līguma grozījumi ir pieļaujami, ja iepirkuma līguma grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri izdarīti saskaņā ar Līguma 7.3.1. punktu ), vienlaikus nesasniedz 10 procentus no sākotnējās iepirkuma līguma kopējās līgumcenas. 
7.4. Pieprasījums par Līgumcenas izmaiņām Piegādātājam ir jāiesniedz izskatīšanai Pasūtītāja pārstāvim, pievienojot Latvijas Republikas Centrālās Statistikas pārvaldes izsniegtu apliecinājumu par attiecīgās Preču grupas vidējā patēriņa cenu līmeņa izmaiņām no Līguma spēkā stāšanās brīža.  
7.5. Par šajā Līgumā noteikto saistību neizpildi vai nepienācīgu izpildi Līdzēji atbild saskaņā ar Latvijas Republikā spēkā esošajiem normatīvajiem aktiem.
7.6. [bookmark: _Hlk108606152]Pasūtītājam ir tiesības vienpusēji atkāpties no Līguma 10 (desmit) dienas iepriekš rakstiski paziņojot Piegādātājam (Līgums tiek uzskatīts par izbeigtu vienpadsmitajā dienā pēc paziņojuma nosūtīšanas), PIL 64. panta pirmajā daļā noteiktajos gadījumos, kā arī, ja tiek konstatēts jebkurš no šiem apstākļiem:
7.6.1. Piegādātājs pārkāpj šī Līguma noteikumus. Pasūtītājs neatlīdzina Piegādātājam tādejādi radušos zaudējumus.
7.6.2. Piegādātājs ir patvaļīgi pārtraucis Līguma izpildi;
7.6.3. Piegādātājs nav sasniedzams juridiskajā adresē;
7.6.4. ir pasludināts Piegādātāja maksātnespējas process, apturēta vai pārtraukta tā saimnieciskā darbība, uzsākta tiesvedība par Piegādātāja bankrotu vai, tiek konstatēti citi apstākļi, kas, liedz vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
7.6.5. Līgumu nav iespējams izpildīt tādēļ, ka Līguma izpildes laikā Piegādātājam (tai skaitā tā valdes vai padomes loceklim, patiesā labuma guvējam, pārstāvēt tiesīgajai personai, prokūristam vai personālsabiedrības biedram, ja Piegādātājs ir personālsabiedrība) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.6.6. Preces īpašības un kvalitāte būtiski atšķiras no tehniskajās specifikācijās noteiktā vai Precēm medicīniskās pielietošanas procesā tiek konstatēti funkcionēšanas defekti vai nepiemērotība pielietošanas mērķim, vai arī Preces lietošana izraisījusi ārstniecības procesa būtiskas izmaiņas, kas var radīt draudus pacienta veselībai un dzīvībai un kas var nest būtiskus finansiālus zaudējumus Pasūtītājam.

8. Citi  noteikumi
8.1. Līdzēju pārstāvji:
8.1.1. Pasūtītāja pārstāvis, kurš ir atbildīgs par Līguma administrēšanu ( persona, kura pieteiks pasūtījumus un veiks Preču pieņemšanu, tajā skaitā pavadzīmju parakstīšanu, šī Līguma izpildes uzraudzības veikšanu ar Līguma izpildi saistīto dokumentu pieņemšanu, apstiprināšanu, pieņemšanas - nodošanas aktu, Pretenzijas parakstīšanu,  un citu ar Līguma izpildi saistītu darbību 



nodrošināšanu)  Pasūtītāja vārdā ir Gunta Zemīte, aptiekas vadītāja, farmaceite, tālr. 29342074,   e-pasts: aptieka@cesuklinika.lv. 
8.1.2. Piegādātāja pārstāvis, kurš ir atbildīgs par Līguma administrēšanu Piegādātāja vārdā ir valdes loceklis  Mārtiņš Meldrājs, tālr. 29146596, e-pasts martins.meldrajs@amrid.lv.  
8.2. Līdzējiem ir tiesības apstrādāt no otra Līdzēja iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25. maija, ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
8.3. Visas domstarpības, kas saistītas ar šī Līguma izpildi, tiek risinātas Līdzējiem savstarpēji vienojoties. Ja vienošanās nav panākta, tad strīds tiek nodots izskatīšanai tiesā normatīvajos aktos noteiktajā kārtībā.
8.4. Līgums ir saistošs Līdzējiem, to pilnvarotajām personām, tiesību un saistību pārņēmējiem.
8.5. Līguma nodaļu virsraksti lietoti tikai atsauksmju ērtībai un nevar tikt izmantoti Līguma noteikumu interpretācijai.
8.6. Līgums sagatavots latviešu valodā un parakstīts elektroniski ar drošu elektronisko parakstu, kas satur laika zīmogu un tas ir pieejams Līdzējiem. Līguma parakstīšanas datums ir pēdējā parakstītāja pievienotā laika zīmoga datums un laiks.
8.7. Līgumam, kā tā neatņemamas sastāvdaļas, pievienoti šādi pielikumi: 
8.7.1. 1. pielikums – Tehniskā specifikācija uz  1 (vienas) lapas. 

9. Pušu rekvizīti
	Pasūtītājs 
	
	Piegādātājs: 

	SIA “CĒSU KLĪNIKA”
Reģistrācijas Nr. 44103057729
Juridiskā adrese: Slimnīcas iela 9, Cēsis, Cēsu novads,  LV-4100
Tālrunis: 64125730
e-pasts: info@cesuklinika.lv  
Banka: AS SEB Banka
Kods: UNLALV2X
Konts: Nr. LV11UNLA0050017396827

[bookmark: _Hlk147756779]Valdes priekšsēdētāja I. Liepa /paraksts/*
	
	SIA “Amrid”
Reģistrācijas Nr. 40103271732
Juridiskā adrese: Ūnijas iela 12, Rīga, LV-1084
Tālrunis: 29146596
e-pasts: info@amrid.lv
Banka: AS „Citadele Banka”
Bankas kods: PARXLV22
Norēķinu Konts: LV78PARX0017168940001


Valdes loceklis  M. Meldrājs /paraksts/*



	
	
	



*Dokuments parakstīts ar drošu elektronisko parakstu un satur laika zīmogu












 
